CELEX: 62012CN0113
Language: lv
Date: 2012-03-01 00:00:00
Title: Lieta C-113/12: Lūgums sniegt prejudiciālu nolēmumu, ko 2012. gada 1. martā iesniedza Supreme Court (Īrija) — Donal Brady/Environmental Protection Agency

26.5.2012   
            
            
               LV
            
            
               Eiropas Savienības Oficiālais Vēstnesis
            
            
               C 151/18
            
         Lūgums sniegt prejudiciālu nolēmumu, ko 2012. gada 1. martā iesniedza Supreme Court (Īrija) — Donal Brady/Environmental Protection Agency
   
   (Lieta C-113/12)
   2012/C 151/31
   Tiesvedības valoda — angļu
   
      Iesniedzējtiesa
   
   
      Supreme Court, Īrija
   
      Lietas dalībnieki pamata procesā
   
   
      Prasītājs: Donal Brady
   
   
      Atbildētāja: Environmental Protection Agency
   
   
      Prejudiciālie jautājumi
   
   Tā kā nav jēdziena “atkritumi” galīgas interpretācijas Savienības tiesību izpratnē, vai dalībvalstij ir ļauts atbilstoši valsts tiesībām noteikt cūku vircas ražotājam pienākumu pierādīt, ka tie nav atkritumi, vai tas, ka tie ir atkritumi, ir jānosaka atbilstoši tāda veida objektīvajiem kritērijiem, kādi ir noteikti Eiropas Savienības Tiesas judikatūrā:
   
               1)
            
            
               Ja atkritumi ir jānosaka, ņemot vērā tāda veida objektīvus kritērijus, kādi ir noteikti Eiropas Savienības Tiesas judikatūrā, kāds noteiktības līmenis ir nepieciešams cūku vircas, kuru licences turētājs vāc un uzglabā vai var uzglabāt ilgāk nekā 12 mēnešus līdz tās nodošanas brīdim lietotājiem, atkārtotai izmantošanai?
            
         
               2)
            
            
               Ja cūku virca ir atkritumi vai ja ir noteikts, ka tie ir atkritumi, piemērojot atbilstošos kritērijus, vai dalībvalstij ir atļauts noteikt tās ražotājam — kurš to neizmanto uz savas zemes, bet nodod trešām personām lauksaimniekiem izmantošanai par mēslojumu uz šo trešo personu zemes — personisku atbildību par to, ka šie lietotāji ievēros Savienības tiesību aktus par atkritumu un/vai mēslojumu kontroli, lai nodrošinātu, ka šīs cūku vircas izmantošana, ko veic trešās personas, iestrādājot to zemē, neizraisīs nopietna vides piesārņojuma draudus?
            
         
               3)
            
            
               Vai minētā cūku virca, pamatojoties uz “atkritumu” definīciju, kas paredzēta Direktīvas 75/442/EEK (1), kura grozīta ar Padomes Direktīvu 91/156/EEK (2), 2. panta 1. punkta b) apakšpunkta iii) punktā, nav kvalificējama kā atkritumi tāpēc, ka uz to “jau attiecas citi normatīvie akti”, it īpaši Padomes Direktīva 91/676/EEK (3), ja licences piešķiršanas brīdī Īrija nebija transponējusi Padomes Direktīvu 91/676/EEK, nebija pieņemti citi valsts tiesību akti, kas kontrolētu cūku vircas kā mēslojuma izmantošanu, un vēl nebija pieņemta Padomes Regula (EK) Nr. 1774/2002 (4)?
            
         
      (1)  Padomes 1975. gada 15. jūlija Direktīva 75/442/EEK par atkritumiem (OV L 194, 39. lpp.)
   
      (2)  Padomes 1991. gada 18. marta Direktīva 91/156/EEK, ar ko groza Direktīvu 75/442/EEK par atkritumiem (OV L 78, 32. lpp.)
   
      (3)  Padomes 1991. gada 12. decembra Direktīva 91/676/EEK attiecībā uz ūdeņu aizsardzību pret piesārņojumu, ko rada lauksaimnieciskas izcelsmes nitrāti (OV L 375, 1. lpp.)
   
      (4)  Eiropas Parlamenta un Padomes 2002. gada 3. oktobra Regula (EK) Nr. 1774/2002, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam (OV L 375, 1. lpp.)